open-index/open-wikipedia-markdown huggingface dataset:
Asenafteeni

**Asenafteeni** (C12H10) on aromaattisiin hiilivetyihin kuuluva orgaaninen yhdiste. Yhdistettä voidaan käyttää muiden yhdisteiden, esimerkiksi väriaineiden, valmistukseen.

## Ominaisuudet, valmistus ja käyttö
Huoneenlämpötilassa asenafteeni on väritöntä kiteistä ainetta. Yhdisteen alkeiskoppi on ortorombinen. Asenafteeni on käytännöllisesti katsoen veteen liukenematonta, mutta liukenee esimerkiksi alkoholeihin, kloroformiin ja aromaattisiin hiilivetyihin. Aine reagoi elektrofiilisilla aromaattisilla substituutioilla kuten nitrausreaktiolla. Asenafteeni voidaan hapettaa useiksi eri yhdisteiksi.

Asenafteenia esiintyy kivihiilitervassa ja sitä eritetään tislaamalla ja puhdistetaan uudelleenkiteyttämällä etanoliliuoksesta. Synteettisesti asenafteenia voidaan valmistaa naftaleenin ja eteenin reaktiolla.

Asenafteenista valmistetaan asenaftyleeniä, asenafteenikinonia ja 1,8-naftaalihappoanhydridiä. Yhdiste on lähtöaine myös useiden väriaineiden, optisten kirkasteiden, maatalouskemikaalien ja polymeerien valmistuksessa. 

## Lähteet

## Aiheesta muualla
*
*Toxin and Toxin Target Database (T3DB): Acenaphthene 
*Kyoto Encyclopedia of Genes and Genomes (KEGG): Acenaphthene
Vest

**Vest** on muun muassa seuraavien henkilöiden sukunimi:

* Eliel Vest (1863–1906), suomalainen lyseon lehtori ja ruotsiksi kirjoittanut tietokirjailija
* Georg Vest (1896–1977), tanskalainen voimistelija ja olympiamitalisti
* Jovnna-Ánde Vest (s. 1948), saamelainen pohjoissaameksi kirjoittava kirjailija ja kääntäjä

## Katso myös
* West
Welin

**Welin**, **Velin** on muun muassa seuraavien suomalaisten henkilöiden sukunimi:

* Johan Welin (n. 1705–1744), Turun akatemian professori ja filosofi
* Karl Alfred Welin (1868–1955), liikemies, omisti helsinkiläisen Brondinin kahvilan
* Karl-Erik Welin (1934–1992), ruotsalainen säveltäjä, pianisti ja urkuri.<
* Mari Velin, oik. *Anne Maria Velin*, o.s. *Ahonen* (s. 1956), runoilija ja opettaja
* Per-Olof Welin (1927–2016), maisema- ja miljöövalokuvaaja
* Teppo Velin (s. 1980), rumpali.
Neilia Hunter Biden

**Neilia Hunter Biden** (28. heinäkuuta 1942 – 18. joulukuuta 1972) oli yhdysvaltalainen opettaja ja Yhdysvaltain 46. presidentin Joe Bidenin ensimmäinen vaimo, joka kuoli tyttärensä kanssa tuhoisassa auto-onnettomuudessa 18. joulukuuta 1972. Perheen pojat selvisivät onnettomuudesta vakavilla vammoilla.

Neilia tapasi presidentin lomamatkalla opiskeluaikoinaan. He menivät naimisiin 1966 ja saivat myöhemmin kolme lasta, jotka olivat Joseph ”Beau” Biden (1969–2015), Robert Hunter Biden (s. 1970) ja Naomi Biden (1971–1972).

## Lähteet
Wester

**Wester**, **Vester**, on muun muassa seuraavien henkilöiden sukunimi:

* August ("Gus") Wester nuorempi (1882–1960), yhdysvaltalainen painija
* Ellen Wester (1873–1930), ruotsalainen kirjailija ja kääntäjä
* Johan Wester (s. 1967), ruotsalainen näyttelijä ja koomikko
* John Charles Wester (s. 1950), yhdysvaltalainen roomalaiskatolinen piispa
* Saskia Vester (s. 1959), saksalainen näyttelijä
* Tess Wester (s. 1993), alankomaalainen käsipalloilija
Särkelä

**Särkelä** on muun muassa seuraavien suomalaisten henkilöiden sukunimi:

* Antti Särkelä (1804–1873), kelloseppä
* Atte Särkelä (1936–2021), Pudasjärvellä asunut matkailuyrittäjä, joka tuli tunnetuksi 1970-luvun alussa Pudasjärven ufojen kuvaajana ja dokumentoijana
* Eveliina Särkelä (1847–1939), kuvanveistäjä
* Uuno Särkelä (1903–1978), taidemaalari

## Katso myös
* *[[Särkelä itte]]*, Orvo Saarikiven ohjaama elokuva vuodelta 1947
Suorsa

**Suorsa** on muun muassa seuraavien suomalaisten henkilöiden sukunimi:

* Jari Suorsa (s. 1976), suomalais-itävaltalainen jääkiekkoilija ja jääkiekkotuomari
* Pekka Suorsa (s. 1967), mäkihyppääjä
* Veikko Ilmari Suorsa (1911–2000), upseeri, Pohjan prikaatin komentaja
Stenlund

**Stenlund** on muun muassa seuraavien henkilöiden sukunimi:

* Bengt Stenlund (1939–2023), suomalainen polymeerikemian professori, Åbo Akademin rehtori
* Kevin Stenlund (s. 1996), ruotsalainen jääkiekkoilija
* Peter Stenlund (s. 1951), suomalainen virkamies ja diplomaatti
Siirtola

**Siirtola** on muun muassa seuraavien suomalaisten henkilöiden sukunimi:

* Anni Siirtola (s. 1998), suomalainen pika-aitajuoksija
* Siiri Siirtola (s. 2005), suomalainen pika-aitajuoksija
* Tapani Siirtola, tamperelainen säveltäjä ja äänisuunnittelija
Alimžan Orlov

**Alimžan Mustafinovitš Orlov** (, ; 10. lokakuuta 1929 – 15. heinäkuuta 2025) oli tataaritaustainen venäläinen historioitsija, joka tunnetaan etenkin hänen työstään keskittyen Nižni Novgorodin alueen mišääreihin eli suomentataarien esivanhempien heimoon. Lyhykäisyydessään Orlovin teorian mukaan mišääritataarit olisivat paljolti Donin kasakoiden jälkeläisiä, jotka kuuluivat alkujaan Kultaisen ordan- ja sittemmin Venäjän alaisuuteen. Orlov tarkentaa uskovansa mišäärien juurten juontavan meštšeraheimoon, minkä hän kuitenkin toteaa turkkilaiseksi, ei suomalais-ugrilaiseksi.

## Teoksia

* *Meštšera, meštšerjaki, mišari*. (Мещера, мещеряки, мишари, 1992. — )
* *Niž<nowiki/>egorodskije tatary: etnitšeskije korni i istoritšeskije sudby* (Нижегородские татары: этнические корни и исторические судьбы, 2001)
* *Kamkino: istorija i sovremennost* (Камкино: история и современность, 2003)

## Lähteet

## Aiheesta muualla
* Alimžan Orlov - Nižni Novgorodin tataarit: etniset juuret ja historialliset kohtalot (venäjäksi)
Jokipakanjoki

**Jokipakanjoki**, yläjuoksullaan **Myllyoja**, on noin 3&nbsp;km pituinen puro tai joki Jyväskylässä. Se sijaitsee Keljonkankaan kaupunginosassa. Sitä voidaan kutsua myös Keljonpuroksi ja aikaisemmin sitä on kutsuttu myös Majajoeksi. Maanmittauslaitos ei ole kuitenkaan merkinnyt purolle nimeä.

Myllyoja alkaa Kaijanlammesta ja levenee Lotilantien lähellä suvantomaiseksi Myllylammeksi, joka on 1940-luvulla suoritetun patoamisen seurauksena syntynyt tekolampi. Myllylammen jälkeen Sysmäläntien ja Jokipakantien välisellä alueella Myllyojaan yhtyy Vuorilammen laskuoja Kauraoja, jonka jälkeen puroa kutsutaan Jokipakanjoeksi, joka laskee Päijänteen Keljonlahteen.

Puro virtaa alajuoksullaan jyrkän, 10-15&nbsp;m syvyisen notkon läpi. Jokipakan notko on kaupungin omistamaa luonnonsuojelualuetta. Notkossa kasvaa paljon saniaisia, suurimmaksi osaksi kotkansiipiä. Notkon kasvillisuuteen kuuluu myös muun muassa näsiä, tesma ja mustakonnanmarja. Alueella on havaittu myös liito-oravia.

Keljonkankaan pohjoisosassa on kaupungin virallinen pienalue nimeltään Jokipakka, jonka alueella on suurin osa purosta. Jokipakan eli Joppakan asuinalue syntyi 1930-luvulla alueella toimineen Keljon valimon lähelle, tosin sitä ennen alueella oli jo mäkitupina perustettuja taloja.

## Lähteet
*  
### Viitteet
Kamarisinfonia nro 1 (Schönberg)

**Kamarisinfonia nro 1** viidelletoista soolosoittimelle E-duuri op. 9 () on Arnold Schönbergin säveltämä yksiosainen kamarimusiikkiteos. Alkuperäinen versio valmistui säveltäjän lomaillessa Baijerissa heinäkuussa 1906. Se kantaesitettiin Wienissä 8. helmikuuta 1907.

Schönbergin ensimmäinen kamarisinfonia on muodoltaan tiivis verrattuna myöhäisromantiikan laajoihin muotorakenteisiin. Teos jakautuu viiteen jaksoon, jotka soitetaan tauotta.
# Sonaatti-allegro: harjoitusnumerot 1–38
# Scherzo: harjoitusnumerot 38–60
# Kehittely: harjoitusnumerot 60–77
# Adagio: harjoitusnumerot 77–90
# Kertaus ja finaali: harjoitusnumerot  90–100.

Teos kestää esitettynä hieman yli kaksikymmentä minuuttia.

Kamarisinfonialla on tonaalinen perusta (E-duuri), ja siinä on käytetty wagneriaanisia harmonioita. Teos edusti kuitenkin aikanaan modernia tyyliä; siinä on käytetty paljon kvarttipohjaisia sointuja ja dissonansseja, joita ei pureta välittömästi konsonanssiin. Orkestroinnissa on lisäksi käytetty epätyypillistä kahdentamista. Kamarisinfonia on sisällöltään suoraviivaisesti etenevä ja tyylillisesti omaleimainen. Se poikkeaa myös Schönbergin omista myöhemmistä tyylivalinnoista.

Vuonna 1935 Schönberg sovitti ensimmäisen kamarisinfoniansa suurelle orkesterille (op. 9b). Hän johti Los Angelesin filharmonikkoja sovituksen kantaesityksessä Yhdysvalloissa 27. joulukuuta 1935. Teoksesta on olemassa myös Schönbergin oma orkesterisovitus vuodelta 1914 sekä nelikätinen pianosovitus (1906–1912).
__NOTOC__
## Soitinnus
### Alkuperäinen versio
* huilu, oboe, englannintorvi, 2 klarinettia, bassoklarinetti, fagotti, kontrafagotti
* 2 käyrätorvea
* 2 viulua, alttoviulu, sello, kontrabasso

### Vuoden 1935 orkesterisovitus
* 2 huilua, piccolo, 2 oboeta, englannintorvi, klarinetti, Es-klarinetti, bassoklarinetti, 2 fagottia, kontrafagotti
* 4 käyrätorvea, 2 trumpettia, 3 pasuunaa
* jouset

## Lähteet

## Aiheesta muualla
* [Nuotteja.](https://imslp.org/wiki/Kammersymphonie_No.1,_Op.9_(Schoenberg,_Arnold)) IMSLP.
* Muxeneder, Therese: Kammersymphonie für fünfzehn Soloinstrumente op. 9. (Äänite ja teosesittely.) Arnold Schönberg Center, Wien. 27.6.2023.
Wadi Gaza

**Wadi Gaza** () eli **Besor** () on Israelista Gazan kaistalle virtaava wadi. Joen suun kosteikko Gazassa on luonnonsuojelualue ja Palestiinan aielistalla Unescon maailmanperintöluetteloon.

## Joen kulku ja luonto

Wadi Gazan sivuhaarat alkavat Hebronin vuorilta ja Negevin autiomaan kukkuloiden pohjoisosista. Wadin koko pituus lähteeltä joen suulle on noin 105&nbsp;km. Sen pituus Israelissa on noin 95&nbsp;km. Se halkoo myös Gazan kaistan Gazan kaupungin eteläpuolella, jossa sillä on pituutta yhdeksän kilometriä ja jossa se laskee Välimereen. Sivuhaaroja wadilla on kaikkiaan kuusi, joista tärkeimmät ovat Wadi Abu Qatroun ja Wadi Ghalbeh. Wadin valuma-alueella on kokoa noin 3&nbsp;500 km², josta suurin osa sijaitsee Israelin puolella. Wadin korkeus merenpinnasta on keskimäärin 20–40 metriä. Wadi Gaza on Gazan kaistan wadeista suurin.

Wadi sijaitsee ilmastollisesti välimerenilmaston ja aavikkoilmaston välissä. Sadekausi alueella kestää lokakuusta huhtikuuhun ja kuivakausi toukokuusta syyskuuhun. Eniten wadilla sataa joulu-tammikuussa.

Wadi Gazan kosteikko sen suulla Gazan kaistalla on ollut luonnonsuojelualue vuodesta 2000. Sillä tavataan useita eri vesi- ja muuttolintulajeja, kuten kalatiiroja, haikaroja, lapasorsia ja pelikaaneja. Kasvillisuuteen lukeutuu esimerkiksi suolayrtti. Wadin luontoa uhkaavat kuitenkin jätteet, rakentaminen ja paimennus.

## Joen käyttö ja historia
Wadi Gaza eli Besor mainitaan Vanhan testamentin Ensimmäisessä Samuelin kirjassa (30:9–10, 30:21) Daavidin jahdatessa sotilaineen amalekilaisten joukkoja. Osan jahdista uupuneista sotilaista mainitaan jääneen Besorin varrelle Daavidin jatkaessa jahtia muine joukkoineen. 1970-luvulla Israel alkoi uudelleenohjata vettä wadin yläjuoksulla, mikä vähensi joen sateista saamaa virtausta sen alajuoksulla. Joki alkoi myös saastua pahasti. Yhdistyneiden kansakuntien kehitysohjelma aloitti wadin puhdistushankkeen vuonna 2021.

Gazan kaistaa hallitsevan Hamas-järjestön hyökättyä Israelin puolelle lokakuussa 2023 Israel antoi kaistan siviiliväestölle käskyn evakuoida alueet wadin pohjoispuolella.

## Lähteet
Itsekorostusvinouma

**Itsekorostusvinouma** tai **itsetehostusvinouma**  (englannista *self-serving bias*) on kognitiivinen tai havaitsemiseen liittyvä prosessi, jonka taustalla on tarve ylläpitää ja vahvistaa omaa itsetuntoa tai taipumus nähdä itsensä liian suotuisassa valossa. Tämä perustuu käsitykseen, jossa yksilöillä on taipumus selittää omat menestyksensä sisäisillä tekijöillä, kuten kyvyillä tai ponnisteluilla, mutta omat epäonnistumisensa ulkoisilla tekijöillä, kuten huonolla onnella tai epäreiluilla olosuhteilla.

Kun ihmiset hylkäävät negatiivisen palautteen pätevyyden, keskittyvät omiin vahvuuksiinsa ja saavutuksiinsa mutta sivuuttavat omat virheensä ja epäonnistumisensa tai ottavat enemmän kunniaa ryhmän työstä kuin antavat muille jäsenille, he suojelevat itsetuntoaan uhkalta ja loukkaukselta. Nämä kognitiiviset ja havaitsemiseen liittyvät taipumukset ylläpitävät harhoja ja virheitä. Ne myös tyydyttävät itsetunnon tarvetta. Esimerkiksi opiskelija, joka selittää hyvän arvosanan tentissä omalla älykkyydellään ja valmistautumisellaan, mutta huonon arvosanan opettajan huonolla opetustaidolla tai epäreiluilla tenttikysymyksillä, saattaa osoittaa itsekorostusvinoumaa. Tutkimukset ovat osoittaneet, että samanlaisia selityksiä tehdään erilaisissa tilanteissa, kuten työpaikalla, ihmissuhteissa, urheilussa, ja kuluttajapäätöksissä.
Sekä motivaatioprosessit (esim. itsensä arvioiminen, itsensä esittäminen muille) että kognitiiviset prosessit (esim. hallintakäsitys, itsetunto) vaikuttavat itsekorostusvinoumaan.

Vinoumassa on sekä kulttuurienvälisiä (esim. individualististen ja kollektivististen kulttuurien erot) sekä erityisiä kliinisiä väestöryhmiä, kuten masentuneita koskevia näkökohtia. Suurin osa tutkimuksista, jotka ovat tutkineet sitä, miten ihmiset selittävät omia onnistumisiaan ja epäonnistumisiaan, ovat kysyneet osallistujilta heidän omia näkemyksiään siitä, mikä vaikutti heidän tuloksiinsa. Nämä näkemykset on saatu joko muuttamalla kokeellisesti tehtävien vaikeutta tai lopputulosta tai kysymällä osallistujilta heidän kokemuksistaan oikeissa elämäntilanteissa. Jotkut nykyaikaisemmat tutkimukset ovat kuitenkin siirtäneet painopistettään fysiologisiin manipulaatioihin, kuten tunteiden herättämiseen ja hermoston aktivoimiseen, yrittääkseen ymmärtää paremmin biologisia mekanismeja, jotka vaikuttavat itsetehostusvinoumaan.
## Huomautukset

## Lähteet
Kurkilampi

**Kurkilampi** tai **Kurkilammi** voi tarkoittaa seuraavia järviä ja lampia:

## Kurkilampi
* Kurkilampi, lampi Iitissä
* Kurkilampi, lampi Kangasniemellä
* Kurkilampi, lampi Karstulassa
* Kurkilampi, lampi Kuopiossa lähellä Kukkamäkeä
* Kurkilampi, järvi Luhangalla ja Joutsassa
* Kurkilampi, lampi Luumäellä
* Kurkilampi, lampi Multialla
* Kurkilampi, lampi Mäntyharjussa
* Kurkilampi, lampi Petäjävedellä lähellä Heikkilänperää
* Kurkilampi, lampi Petäjävedellä lähellä Naulanperää
* Kurkilampi, lampi Rautalammilla
* Kurkilampi, lampi Soinissa

* Iso Kurkilampi, lampi Saarijärvellä
* Iso Kurkilampi, lampi Soinissa

## Kurkilammi
* Kurkilammi, lampi Kuhmoisissa Isojärven kansallispuistossa.
Unescon maailmanperintökohteet Ukrainassa

**[[Unesco]]** on nimennyt Ukrainasta kahdeksan kohdetta maailmanperintöluetteloon (tilanne 2023). Kohteista seitsemän on merkittäviä kulttuuriperintönsä ja yksi luonnontilansa ansiosta. Venäjän hyökkäyssodan (2022–) sotatoimien vuoksi Unesco on listannut kolme maailmanperintöluettelon kohteista uhatuiksi. Lisäksi yksi kohteista sijaitsee Krimin niemimaalla, joka on Venäjän miehittämää ukrainalaista aluetta.

## Maailmanperintökohteiden sijainti Ukrainassa

## Maailmanperintökohteet

UNESCO hyväksyy kohteet kymmenen kriteerin perusteella; kunkin kohteen tulee täyttää vähintään yksi näistä valitsemisehdoista. Kohdekriteerit i–vi liittyvät kulttuuriin, ja vii–x luonnonoloihin.

## Lähteet
Ardes

**Ardes** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 60 kilometriä Clermont-Ferrandin kaupungista etelään.

Saint-Dizaintin kirkko on rakennettu 1300-luvulla. Se on ollut suojeltujen monumenttien luettelossa vuodesta 1920 lähtien. 

## Lähteet

## Aiheesta muualla
Matthew Samoskevich

**Matthew Samoskevich** (s. 15. marraskuuta 2002) on yhdysvaltalainen jääkiekkoilija. Samoskevich edustaa NHL-joukkue Florida Panthersia. Panthers varasi hänet ensimmäisellä kierroksella 24. varausvuorolla . Ennen NHL-uraansa hän pelasi Michiganin yliopiston joukkueessa. Hänen pelipaikkansa on oikea laitahyökkäjä ja hän laukoo oikealta. Samoskevich on pelannut kaksi NHL:n runkosarjan ottelua ilman tehopisteitä. Samoskevich kuului Yhdysvaltain joukkueeseen alle 20-vuotiaiden MM-kilpailuissa vuonna 2022. Turnauksessa hän pelasi viisi ottelua ja syötti niissä kolme maalia  Kaikki uran tilastot päivitetty 16. lokakuuta 2023.

## Lähteet
Flipper Zero

**Flipper Zero** on elektroninen monitoimityökalu, joka mahdollistaa mm. kulunvalvontajärjestelmien kanssa vuorovaikuttamiseen. 

## Ominaisuudet

Flipper Zero on avoimen lähdekoodin laite. Sen 433/838 megahertsin radiovastaanottimella ja IR-lähetin-vastaanottimella on mahdollista kontrolloida arkisia laitteita, kuten televisioita ja autotallin ovia. Laitteessa on myös RFID- ja NFC luku- ja emulaatiomahdollisuudet.

## Lähteet
Automatgevär m/42

**Automatgevär m/42** (**Ag m/42**) on ruotsalainen itselataava kivääri, jonka suunnitteli Erik Eklund. Ase käyttää 6,5×55 mm -kaliiperin patruunoita. Automatgevär m/42:ta valmisti Ruotsin valtion omistama asetehdas Carl Gustafs Stads Gevärsfaktori, ja sitä valmistettiin noin 30&nbsp;000 kappaletta.

Egypti osti oikeudet aseeseen ja kehitti sen pohjalta Hakim-kiväärin.
 
## Lähteet

## Aiheesta muualla
* automatgevät modell 42
Logtunin kirkko

**Logtunin kirkko** () on Frostan kunnassa Norjassa sijaitseva kivikirkko, joka rakennettiin noin vuonna 1500. Se sijaitsee paikalla, jolla keskiajalla pidetiin Frostatinget-käräjiä. Vuonna 1862 Frostaan valmistui uusi kirkko, ja Logtunin kirkko jäi tyhjilleen. Se otettiin uudelleen käyttöön vuonna 1951.
## Lähteet

## Aiheesta muualla
Frostan kirkko

**Frostan kirkko** () on Frostan kunnassa Norjassa sijaitseva puinen ristikirkko vuodelta 1866. Sen suunnitteli arkkitehti Georg Andreas Bull ja se korvasi aiemmin seurakunnan pääkirkkona toimineen Logtunin kirkon. Kirkossa on 800 istumapaikkaa.
## Lähteet

## Aiheesta muualla
Tautran luostari

**Tautran luostari** () oli Norjassa nykyisen Frostan kunnan alueella vuodesta 1207 uskonpuhdistukseen saakka toiminut sisterssiläisluostari. Siitä on nykyisin jäljellä rauniot. Vuonna 1999 perustettiin lähistölle uusi Tautran Marianluostari.

Tautra Nonnekloster.jpg|Uusi luostari.

## Lähteet

## Aiheesta muualla
Sakari Vornanen

**Martti Viktor Sakari Vornanen** (s. 18. joulukuuta 1938 Antrea) on suomalainen eläköitynyt yritysjohtaja, joka on saanut kauppaneuvoksen arvonimen.

Vornasen vanhemmat olivat apulaisjohtaja Viktor Vornanen ja kauppias Lahja Reunala. Hän avioitui 1962 Ulla Kaarina Herénin kanssa. Vornanen tuli ylioppilaaksi Turun Lyseosta 1959 ja valmistui ekonomiksi Turun kauppakorkeakoulusta 1963. HTM-tutkinnon hän suoritti 1976. Vornanen oli Kupittaan Savi -yhtiön laskentaekonomi 1963 ja Raision Tehtaat -yhtiön laskentatoimiston toimistopäällikkö vuodesta 1963, projektipäällikkö vuodesta 1969 ja tietojenkäsittelyosaston päällikkö 1971–1973. Sähkölähteenmäen, vuodesta 1976 Sähkölähteenmäki Oy ja vuodesta 1993 ABB Installaatiot Oy, hallintopäällikkö Vornanen oli vuodesta 1974, hallintojohtaja vuodesta 1975 ja varatoimitusjohtaja ja toimitusjohtaja 1983–1999. Hän toimi myös yrityksen hallituksen jäsenä. SLM-yhtiöiden hallinnollinen johtaja Vornanen oli 1974–1983 ja ABB Strömberg Oy:n konsernijohdon jäsen 1988–1999. Vornasella oli työuransa aikana myös useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1989.

## Lähteet
Frostingen

**Frostingen** on norjalainen vuonna 1919 perustettu paikallislehti, jonka kotikunta on Frosta. Se ilmestyy paperisena torstaisin.
## Lähteet

## Aiheesta muualla
* Lehden verkkosivut
Ole Ivars

**Ole Ivars** on norjalainen Hamarin kunnasta kotoisin oleva dansband, joka perustettiin vuonna 1964 nimellä The Tainix. Sen kokoonpano on vuosien varrella vaihtunut useaan kertaan. Yhtye on 1990-luvulta lähtien ollut Norjan suosituimpia ja se on voittanut kahdeksan Spellemannprisen-palkintoa. Ole Ivars on vuoteen 2020 mennessä julkaissut 35 albumia.
## Lähteet

## Aiheesta muualla
* Yhtyeen verkkosivut
Länsi-Friisinmaa

**Länsi-Friisinmaa** on Hollannin pohjoisosassa sijaitseva alue, joka ulottuu Alkmaarin kaupungin seudulta Enkhuizenin kaupungin seudulle. Alue rajautuu Itä-Friisinmaahan. Länsi-Friisinmaa on tunnettu nimellä Frisia Occidentalis.

## Lähteet
Friisian vapaus

**Friisian vapaus** oli varhaiskeskiajalla nykyisen Hollannin alueella sijainneen Friisian alueen asukkaille myönnetty vapautus muista poliittisista alamaisuuksista ja velvollisuuksista kuin silloisen frankkien kuninkaan Kaarle Suuren alaisuudesta. Friisian vapauden taustalla olivat tapahtumat 800-luvulla. Tuolloin roomalaiset ottivat yhteen 
Kaarle Suuren kanssa ja heillä oli selkkaus myös paavi Leon kanssa. Tuolloin friisiläinen armeija auttoi Kaarle Suurta valloittamalla strategisesti tärkeän linnoituksen. Kaale Suuri palkitsi friisiläiset tästä antamalla heille vapauksia. Friisian vapaus koski vapautusta verovelvollisuudesta ja feodalismista. Kun Friisian alueella ei ollut feodalismia, friisiläiset kehittivät yhteiskuntaa germaanisten perinteiden pohjalta.

## Lähteet
Malmin Saalem-seurakunta

**Malmin Saalem-seurakunta** on vuonna 1993 perustettu helluntaiseurakunta. Malmin Saalem sijaitsee Malmilla Koillis-Helsingissä ja sen johtava pastori on Ville Rossi. Seurakunnalla on yhteensä neljä työntekijää. 

Seurakunta järjestää jumalanpalvelusten ja rukousiltojen lisäksi solutoimintaa sekä lapsi- ja nuorisotyötä. Seurakunta työskentelee myös latinoiden, arabien, venäläisten, iranilaisten ja vankien parissa. Seurakunnan yhteydessä toimii myös etiopialaisten kristityjen yhteisö **Ethiopian Christian Fellowship Finland**.  Seurakunta järjestää noin 30 eri toimintamuotoa kuudella eri kielellä. Seurakuntaan kuuluu suomen lisäksi toimintaa espanjaksi, farsiksi, venäjäksi, arabiaksi ja amharaksi.

Malmin Saalem-seurakunta järjestää viikoittain elintarvikejakoa, joka saavuttaa viikoittain noin 400–500 ihmistä. Seurakunta tekee lähetystyötä 12 eri maassa, kuten Kroatiassa, Kuubassa, Nepalissa, Perussa ja Israelissa. Seurakunnan tilaisuuksia lähetetään muun muassa TV7:n televisio- ja verkkokanavilla.

## Historia
Helluntaiseurakuntien työ alkoi Malmilla jo 1900-luvun alkupuolella. Aluksi seurakunta toimi osana Helsingin Saalem-seurakunnan toimintaa. Vuonna 1954 joukko seurakuntalaisia rakensi talkootyönä rukoushuoneen Malmin raitille. Näissä tiloissa seurakunta kokoontui 40 vuoden ajan. Alkuaikoina Malmin Saalemin johtajina toimivat Helsingin Saalemin saarnaajat. Niilo Yli-Vainio toimi Malmin Saalemin johtajana vuosina 1962–1964.

Itsenäinen helluntaiseurakunta perustettiin Malmille vuonna 1993. Tuolloin paikallisseurakuntaan liittyi 200 jäsentä. Itsenäistymisen jälkeen seurakunnan johtajana toimi Veijo Kähkönen 17 vuoden ajan. Vuonna 2003 seurakunta vaihtoi tilanpuutteen vuoksi suurempaan tilaan ja remontoi entiseen Alkon tilaan seurakuntakäyttöön soveltuvat tilat.

Vuoden 2015 jälkeen seurakuntaan on liittynyt kymmenen vuoden aikana 650 uutta jäsentä. 2020-luvulla seurakunnassa ovat korostuneet erityisesti nuorten uskoontulot, seurakuntaan sitoutuminen ja palvelualttius.

## Toimitilat
Vuoden 2003 lopulla Malmin Saalem-seurakunta aloitti hankkeen pieneksi käyneiden tilojen korvaamisesta nykyaikaisilla jumalanpalvelus- ja kokoustiloilla. Helluntaiseurakunta hankki seurakuntakeskukselle tilat entisestä Alkon myymälästä, läheltä Malmin rautatieasemaa. Myymälätilasta kunnostettiin kirkkosali ja entisestä viinavarastosta tehtiin lasten ja nuorten tila. Pieniä kokouksia varten seurakuntakeskuksessa on kymmenien neliöiden tiloja, ja lapsille äänieristetty hoitohuone. Tuolit hankittiin Yhdysvalloista. Hanke maksoi yhteensä 670&nbsp;000 euroa ja kunnostukseen käytettiin lähes 20&nbsp;000 talkootyötuntia.

## Katso myös
* Uskonto Helsingissä
* Helsingin Saalem-seurakunta
* Malmin seurakunta
* Malmi

## Lähteet
 

## Aiheesta muualla
* Seurakunnan verkkosivut
Näsin rukoushuone

**Näsin rukoushuone** () on Eugmon kylässä Luodossa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.

## Historia
Näsin ensimmäinen rukoushuone otettiin käyttöön jouluaattona 1906. Lestadiolainen herätys oli saavuttanut Luodon jo 1870-luvun alussa. Herätys levisi Kokkolasta Öjan kautta Luotoon ja sai vahvan sijan erityisesti Eugmon kylässä. Ensimmäinen rukoushuone rakennettiin Bosundiin vuonna 1896 ja nykyiseen Näsiin 1906. Rukoushuone rakennettiin vapaaehtoisvoimin aivan yleisen tien varteen Gäddan tilalle. Vanhaa rukoushuonetta hallinnoitiin alkujaan vapaan yhteisön voimin eikä rakentamisesta siksi ole säilynyt asiakirjoja. Näs Fridsförening r.f. on rekisteröity vuonna 1964 ja yhdistys on pitänyt siitä lähtien huolta rukoushuoneesta. Uusi rukoushuone otettiin käyttöön vuonna 1976. Rukoushuonetta laajennettiin vielä vuonna 1996.

## Lähteet

## Aiheesta muualla

* Rukoushuoneen kotisivut
Risöhällin rukoushuone

**Risöhällin rukoushuone** () on Risöhällin kylässä Luodossa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.

## Historia
Lestadiolainen herätys oli saavuttanut Luodon jo 1870-luvun alussa. Herätys levisi Kokkolasta Öjan kautta Luotoon. Risöhällin kylän ensimmäisen rukoushuoneen rakentaminen sai alkunsa maaliskuussa 1958, jolloin perustettiin rukoushuoneyhdistys. Ensimmäinen rukoushuone vihittiin käyttöön vuonna 1962. Ensimmäistä rukoushuonetta laajennettiin vuonna 1985.

Vanha rukoushuone jäi 2000-luvulle tultaessa ahtaaksi ja yhdistys osti lisää tonttimaata. Uuden rukoushuoneen rakentamisen suunnittelu aloitettiin vuonna 2003 ja rakentaminen alkoi 2005. Maaliskuussa 2007 uusi rukoushuone vihittiin käyttöön. Rukoushuoneen vihkimiseen osallistui myös pastori Max-Olav Lassila.

## Lähteet

## Aiheesta muualla

* Rukoushuoneen kotisivut
Jennifer Lynn Barnes

**Jennifer Lynn Barnes** on yhdysvaltalainen kirjailija, joka on kirjoittanut monia nuortenkirjoja. Hänen suosituimpiin teoksiinsa lukeutuu kirjasarja *[[The Inheritance Games]]*, jonka ensimmäinen osa nousi *[[The New York Times]]in* julkaisemalle myydyimpien nuortenkirjojen listalle. Sarjasta on kehitteillä myös televisiosarja.

Kirjoittamisen ohella Barnes työskentelee associate professorina Oklahoman yliopistossa, jossa hän opettaa luovaa kirjoittamista ja psykologiaa. Hän on väitellyt psykologian tohtoriksi Yalen yliopistosta.

## Teoksia
### Debytantit
* 
* 

### The Inheritance Games

* 
* 
* 
* 

## Lähteet

## Aiheesta muualla
* Kotisivut
Flynängenin rukoushuone

**Flynängenin rukoushuone** () on Kolpin kylässä Pedersöressä sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.

## Historia
Lestadiolainen herätys saapui Pedersören Kolppiin varhaisessa vaiheessa. Kolpissa kokoontumisia pidettiin kodeissa aina vuoteen 1972 saakka. Monet alueen asukkaat vierailivat Punsarin rukoushuoneella Ähtävällä, joka sijaitsi suhteellisen lähellä. Kolpin rauhanyhdistys perustettiin Kolpin seurakuntatalon rakentamisen yhteydessä heinäkuussa 1972. Vuoteen 1990 mennessä rauhanyhdistyksessä oli yli 240 aikuisjäsentä ja tarve omille kokoontumistiloille kasvoi. Rukoushuoneen rakentaminen aloitettiin loppukesällä 1990 ja se vihittiin käyttöön 30. marraskuuta 1991. Rukoushuoneen laajennus valmistui kesäkuussa 2010, jolloin kokoussaliin mahtuu 650 henkilöä.
## Lähteet

## Aiheesta muualla

* Rukoushuoneen kotisivut
Punsarin rukoushuone

**Punsarin rukoushuone** () on Ähtävän kylässä Pedersöressä sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.

## Historia
Lestadiolainen herätys saapui Ähtävälle 1870-luvun alussa. Liike sai vahvan aseman Yli-Ähtävällä. Kokouksia järjestettiin alkujaan kodeissa, mutta uskovien määrän kasvaessa tarve omalle rukoushuoneelle kasvoi. Ähtäväläiset ostivat ensimmäiseksi rukoushuoneeksi vuonna 1909 rakennetun hirsitalon. 1960-luvulla jäsenmäärä alkoi jälleen kasvaa, minkä vuoksi vanha rukoushuone kävi lopulta liian ahtaaksi. Uusi rukoushuone otettiin käyttöön vuonna 1996 ja siinä on 505 paikan sali.

## Lähteet

## Aiheesta muualla
* Rukoushuoneen kotisivut
Vanhan apteekin talo

**Vanhan apteekin talo** on Oulun keskustassa sijaitseva liike- ja asuinkerrostalo.

Talon rakennutti apteekkari Kaarlo A. Åkersten vuonna 1928 ja sen suunnitteli rakennusinsinööri Veikko Kallio. Rakennuksen valmistuttua Åkersten asui itse rakennuksen toisen kerroksen kulmahuoneistossa ja hoiti kulma- liikehuoneistossa sijainnutta apteekkia. Rakennuksen muut liikehuoneistot sekä asuinhuoneistot olivat vuokrattuja ulkopuolisille.

Tontti ja rakennukset olivat edelleen 1950-luvulla apteekkari Knifsundin lesken Maiju Knifsundin ja hänen tyttärensä omistuksessa. Myöhemmin asunto-osakeyhtiön osakkeita myytiin muille yksityisille omistajille. Apteekkitoiminta rakennuksesta loppui vuonna 1986.

Vanhan apteekin talo on osa Asunto Oy Oulun Liiketaloa, joka koostuu kolmen eri aikakauden rakennuksista.

Pakkahuoneenkatu 10:ssä sijainnut puutalo paloi saksalaisten palopommin osuessa siihen vuonna 1944. Paikalle rakennettiin uusi kivitalo vuonna 1953. Rakennuksen on suunnitellut arkkitehti Uki Heikkinen.

Torikatu 9:ssä sijainnut Carl Ludvig Engelin suunnittelema ja vuonna 1826 valmistunut puinen nk. vanhan apteekin talo purettiin vuonna 1962 ja paikalla on nykyisin arkkitehti E. Niemelän suunnittelema liike- ja asuinkerrostalo.

## Aiheesta muualla
*Ter­vey­den jumalan ja ju­ma­lat­ta­ren mus­tan­har­maa pinta palasi Vanhan ap­tee­kin taloon Oulussa
Olipa kerran elokuvastudio

**Olipa kerran elokuvastudio** () on vuonna 2023 ilmestynyt Walt Disney Animation Studiosin lyhytelokuva, joka juhlistaa Disney-yhtiön sadatta vuotta.

## Näyttelijät

Suomenkielisessä versiossa esiintyvät myös Katja Aakkula, Osku Ärilä, Pinja Hanski, Heljä Heikkinen, Aleksi Johansson, Mikko Jokinen, Panu Kangas, Kosmo Salminen ja Vertti Uusitalo.

## Lähteet

## Aiheesta muualla
* 
*
G. Stanley Hall

**Granville Stanley Hall** (1. helmikuuta 1844 Ashfield, Massachusetts, Yhdysvallat – 24. huhtikuuta 1924 Worcester, Massachusetts, Yhdysvallat) oli yhdysvaltalainen psykologi. Hall oli Yhdysvaltojen ensimmäinen psykologian alan tohtorin tutkinnon suorittanut ja ensimmäinen psykologian professori. Häntä pidetään yhtenä lapsipsykologian ja kasvatuspsykologian perustajista.

## Elämä ja ura

Hall syntyi vanhempiensa maatilalla. Hänen isänsä Granville Bascom Hall toimi Massachusettsin osavaltion eduskunnan jäsenenä, ja hänen äitinsä Abigail Beals oli opettaja. Hall valmistui Williams Collegesta vuonna 1867 ja suoritti teologian opintoja Union Theological Seminaryssa tavoitteenaan papinvirka. Vuosina 1872–1876 Hall opetti kirjallisuutta ja filosofiaa Antioch Collegessa. Hän suoritti Saksassa jatko-opintoja ja tutustui Wilhelm Wundtiin ja Hermann von Helmholtziin. Hän opiskeli sitten Harvardin yliopiston lääketieteellisessä tiedekunnassa, ja vuonna 1878 hänelle myönnettiin Yhdysvaltojen ensimmäinen psykologian tohtorin tutkinto. Vuonna 1880 Harvard pyysi häntä pitämään julkisia luentoja kasvatuksesta. Hänet kutsuttiin pitämään samanlainen luentosarja Johns Hopkinsin yliopistoon vuotta myöhemmin. Vuonna 1882 Hall nimitettiin Johns Hopkinsin yliopiston psykologian ja pedagogiikan lehtoriksi, ja hänestä tuli siellä Yhdysvaltojen ensimmäinen psykologian alan professori vuonna 1884. Hän perusti vuonna 1883 yliopistoon psykologian laboratorion, vuonna 1887 American Journal of Psychology -lehden, ja vuonna 1892 hän kutsui koolle American Psychological Associationin ja toimi sen ensimmäisenä puheenjohtajana. Vuonna 1888 Hallista tuli Worcesterissa, Massachusettsissa sijaitsevan Clarkin yliopiston ensimmäinen presidentti. Hän julkaisi 489 teosta ja artikkelia, jotka kattavat useimmat psykologian keskeiset osa-alueet.

## Lähteet

## Aiheesta muualla
Laurentin polynomi

**Laurentin polynomi** on matematiikassa jonkin muuttujan algebrallinen lauseke, jossa on tavallisista polynomeista poiketen muuttujan positiivisten eksponenttien lisäksi myös negatiivisia eksponentteja. Se on siis Laurentin sarja, jossa äärellinen määrä kertoimia on nollasta eroavia. Laurentin polynomeja voidaan käyttää muun muassa peilikuvauksien esittämiseen.

## Lähteet
Be’eri

**Be’eri** () on kibbutsi Israelin Eteläisellä hallintoalueella. Sen asukasluku vuonna 2021 oli 1&nbsp;047.

## Maantiede

Be’eri sijaitsee Israelin Eteläisellä hallintoalueella Negevin alueen luoteisosassa. Gazan kaista sijaitsee lyhyen matkan päässä.

## Historia
Be’eri perustettiin yhtenä yöllä 6. lokakuuta 1948 etelään perustetusta kibbutsista. Ensimmäiset siirtolaiset olivat Ha-No’ar ha-Oved-järjestön (Israelin työläisnuoristojärjestö) jäseniä. Myöhemmin paikalle asettui myös juutalaisia siirtolaisia Irakista. Nimensä se sai työläisliikkeen johtohahmo Berl (Be’eri) Katznelsonin mukaan.

Aamulla 7. lokakuuta 2023 joukko Hamasin taistelijoita soluttautui kibbutsiin Gazan kaistalta. Hamas surmasi 101  kibbutsin asukasta ja 30 ilmoitettiin otetun vangiksi. Monet kibbutsin rakennuksista poltettiin. Selviytyjistä suuri osa muutti Hatzerimin kibbutsiin.

## Talous
Kibbutsin yksi tärkeimmistä elinkeinonlähteistä on ollut painanta. Ympäröivällä seudulla on maatiloja, joilla kasvatetaan esimerkiksi viljaa ja hedelmiä. Alueella kasvatetetaan myös karjaa ja strutseja.

## Väestö
Be’erin asukasluku vuonna 2021 oli 1&nbsp;047. 1990-luvun puolivälillä sama lukema oli noin 850 ja vuonna 2002 753.

## Lähteet
Pianokonsertto nro 26 (Mozart)

**Pianokonsertto nro 26** (D-duuri, K. 537) on Wolfgang Amadeus Mozartin vuosina 1787–1788 säveltämä kolmiosainen pianokonsertto. Siitä käytetään lisänimeä "Kruunajaiskonsertto". Teos kestää esitettynä noin puoli tuntia.

Mozart sävelsi vuosina 1784–1786 kaksitoista pianokonserttoa, mikä liittyi hänen silloiseen menestykseensä konserttipianistina; hän tarvitsi uusia konserttoja omia esityksiään varten. Tämän ajanjakson jälkeen Mozart sävelsi ainoastaan kaksi pianokonserttoa, joista pianokonsertto nro 26 on varhaisempi. Käsikirjoituksen perusteella sen laatiminen alkoi keväällä 1787 pian Mozartin Prahasta paluun jälkeen. Teos tuli valmiiksi helmikuussa 1788. Todennäköisesti ensimmäisen esityksen soitti Mozart itse Dresdenissä kolmikuukautisen Saksan-kiertueensa aikana 14. huhtikuuta 1789.

Osana keisari Leopold II:n kruunajaisiin liittyneitä juhlallisuuksia Mozart piti Frankfurtissa 15. lokakuuta 1790 konsertin, jossa esitti 26. pianokonserttonsa. Tämän johdosta teoksesta alettiin käyttää sen kruunajaisiin viittaavaa lisänimeä.

## Orkestraatio
* piano (soolosoitin)
* huilu, 2 oboeta, 2 fagottia
* 2 käyrätorvea, 2 trumpettia
* patarumpu
* jouset

## Osat
# Allegro
# Larghetto
# Allegretto 

## Lähteet

## Aiheesta muualla
* [IMSLP: nuotteja](https://imslp.org/wiki/Piano_Concerto_No.26_in_D_major,_K.537_(Mozart,_Wolfgang_Amadeus))
Rundgren

**Rundgren** on muun muassa seuraavien henkilöiden sukunimi:

* Bengt Rundgren (1931–2008), ruotsalainen oopperalaulaja
* Paulus Rundgren (s. 1992), suomalainen jääkiekkoilija
* Simo Rundgren (s. 1953), suomalainen keskustalainen poliitikko
* Todd Rundgren (s. 1948), yhdysvaltalainen multi-instrumentalisti, lauluntekijä ja levytuottaja
* Tommy Rundgren (s. 1968), suomalainen uimari, radiojuontaja ja urheiluselostaja.
Maskareenienpääsky

**Maskareenienpääsky** (*Phedina borbonica*) on pääskyihin kuuluva lintulaji. Lajia tavataan Intian valtameren läntisillä saarilla ja pesimäajan ulkopuolella myös Itä-Afrikassa.

## Koko ja ulkonäkö
Maskareenienpääsky kasvaa 14–15 cm pitkäksi. Sukupuolet muistuttavat toisiaan ulkonäöltään. Lajin pää, rinta ja selkä ovat harmahtavan ruskeat ja niissä on tummempia viiruja. Alalaji *P. b. borbonica* on ruskeampi kuin *P. b. madagascariensis* Maskareenienpääskyn rinta ja vatsa ovat harmahtavan valkoiset ja niissä on ruskeita viiruja. Pyrstö on hieman haarautunut.

## Levinneisyys ja elintavat
Maskareenienpääskyn alalaji *P. b. borbonica* esiintyy Maskareeneilla ja alalaji *P. b. madagascariensis* Madagaskarilla. Lajin elinympäristöä ovat avoimet ympäristöt kuten ruohomaat ja avoimet metsät usein vesien läheisyydessä. Lintu liikkuu useimmiten muutaman linnun parvina. Maskareenienpääskyn ravintoa ovat lentävät hyönteiset. Pesimäkausi on elokuulta marraskuulle. Osa Madagaskarin maskareenienpääskyistä muuttaa kesä-elokuuksi Itä-Afrikkaan.

## Lähteet
Alexandre de Rhodes

**Alexandre de Rhodes** (15. maaliskuuta 1591 Avignon, Kirkkovaltio – 5. marraskuuta 1660 Isfahan, Persia) oli ranskalainen jesuiittalähetyssaarnaaja. Hän oli vietnamin nykyisen kirjoitusjärjestelmän (Chữ Quốc ngữ) isä.

## Elämä ja ura
Rhodes tuli jesuiittanoviisiksi Roomassa 24. huhtikuuta 1612 aikomuksenaan omistaa elämänsä vääräuskoisten käännyttämiselle. Hänet määrättiin Itä-Intiaan ja hän aloitti lähetystyönsä vuonna 1624 suurella menestyksellä Kotšinkiinassa. Vuonna 1627 hän siirtyi Tonkiniin, jossa hän käännytti kolmen vuoden aikana 6000 ihmistä, joiden joukossa oli useita buddhalaismunkkeja. Kun vuonna 1630 vaino pakotti hänet lähtemään maasta, hänen käännynnäiset jatkoivat evankelioimistyötä. De Rhodes kuvaili kokemuksiaan Vietnamissa teoksessa *Sommaire des divers voyages et missions apostoliques du P.A. de Rhodes à la Chine et autres royaumes de l'Orient* (1653). De Rhodes siirtyi Portugalin hallitsemaan Macaoon, jossa hän toimi 10 vuotta filosofian professorina. Hän palasi Etelä-Vietnamiin vuonna 1640, mutta vuonna 1646 hänet tuomittiin kuolemaan. Paetessaan Eurooppaan hän pysähtyi saarnaamaan Jaavalla ja joutui vangituksi. De Rhodes palasi Roomaan vuonna 1649 ja vetosi kirkon johtajiin Vietnamin lähetystyön puolesta. Hän liioitteli kertomuksiaan Indokiinan rikkauksista ja luonnonvaroista houkutellakseen rahoittajia uudelle matkalle. Vatikaani lähetti hänet kuitenkin Persiaan.

De Rhodes tunnetaan vietnamilais-latinalais-portugalilaisesta sanakirjasta ja katekismuksesta, joka julkaistiin latinaksi ja vietnamiksi Roomassa vuonna 1658. Myöhemmin oppineet käyttivät sanakirjaa luodakseen uuden, länsimaisiin aakkosiin perustuvan vietnamin kirjoitusjärjestelmän (Chữ Quốc ngữ), joka on edelleen käytössä.
 
## Lähteet

## Aiheesta muualla
Paloposki

**Paloposki** on muun muassa seuraavien suomalaisten henkilöiden sukunimi:

* Antti Paloposki (1885–1973), sotilasvirkailija ja kirjailija
* Outi Paloposki (s. 1956), käännöstieteilijä
* Toivo Paloposki (1928–1991), arkistonhoitaja ja historioitsija
Mossurilin piiri

**Mossurilin piiri** () on Mosambikin Nampulan maakuntaan kuuluva piiri. Piirin keskus on Intian valtameren äärellä sijaitseva Mossurilin kaupunki, jolle myönnettiin kaupungin asema vuonna 2022. Se sijaitsee linnuntietä 151  kilometriä ja maanteitse 176 kilometriä aluekeskus Nampulasta itään.

Mossurilin piirin naapurina ovat idässä Intian valtameri ja Ilha de Moçambiquen piiri, etelässä Mogincualin piiri, lännessä Monapon piiri sekä pohjoisessa Nacala-a-Velhan ja Nacalan piirit.

Piirin väkiluku oli Mosambikin tilastokeskuksen (INE) ennusteen mukaan 203&nbsp;727 vuonna 2022. Väestönlaskennoissa asukasluvuksi saatiin 89&nbsp;457 (VL 1997), 119&nbsp;223 (2007) ja 174&nbsp;641 (VL 2017). Mossurilin piirin pinta-ala on 3&nbsp;463 neliökilometriä, toisen lähteen mukaan 3&nbsp;343 km². Piiri jakautuu kolmeen hallinnolliseen alueseen: P.A de Lunga, P.A de Matibane ja P.A de Mossuril (sede). Nämä jakautuvat yhteensä viiteen paikkakuntaan (locadidades).

Piirin pääelinkeinoja ovat maatalous, kotieläintalous ja näihin liittyvät palvelut. Elinkeinoista saatavia tuotteita ovat muun muassa maissi, maniokki ja lehmänpapu (feijão nhemba).

Vuonna 2021 lukutaidottomia oli 62,8 prosenttia väestöstä.

Esimerkiksi hurrikaaniasteikon kolmoskategorian trooppinen sykloni Gombe (2022) on aiheuttanut tuhoa piirissä.

## Lähteet
 

## Aiheesta muualla

* PERFIL AMBIENTAL E MAPEAMENTO DO USO ACTUAL DA TERRA NOS DISTRITOS DA ZONA COSTEIRA DE MOÇAMBIQUE: Distrito de Mossuril (pdf, 2012)  (biofund.org.mz)
Paltamon seurakunta

**Paltamon seurakunta** on Kainuun Paltamossa ja Ristijärvellä toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Kajaanin rovastikuntaan. Seurakunnan kirkkoherra on Esa Oikarinen.

## Herätysliikkeet
Paltamon seurakunta kuuluu Kainuulle tyypilliseen herännäisvaikutteiseen alueeseen. Paltamossa liikkeelle on kohtalaista kannatusta. Paltamossa on jossain määrin kannatusta myös kansanlähetykselle. Liikkeillä on jossain määrin kannatusta myös Ristijärven alueella.

## Papisto
Seuraavat henkilöt ovat toimineet Paltamon seurakunnan kirkkoherroina:

* 1559–1580: kirkkoherra Olaus Laurentii Rahikainen
* 1599–1614: kirkkoherra Gregorius Petri Hordelius
* 1614–1615: kirkkoherra Benedictus Mathaeus Petraeus
* 1616–1620: kirkkoherra Simon Erici Frosterus
* 1620–1628: kirkkoherra Mansvertus Jacobi Fellman
* 1628–1644: kirkkoherra Matthias Laurentii Björneburgensis
* 1644–1651: kirkkoherra Samuel Thomæ Paldanius
* 1651–1660: kirkkoherra Johan Matthiae Antilius
* 1660–1703: kirkkoherra Johannes Andreæ Cajanus
* 1703–1716: kirkkoherra Ericus Johannis Cajanus
* 1720–1726: kirkkoherra Abraham Jacobi Frosterus
* 1727–1742: kirkkoherra Simon Pauli Forström

* 1742–1747: kirkkoherra Anders Andreae Cajanus
* 1749–1751: kirkkoherra Erik Munselius
* 1752–1774: kirkkoherra Jakob Salmenius
* 1776–1784: kirkkoherra Simon Appelgren
* 1786–1803: kirkkoherra Gabriel Matias Lescelius
* 1806–1831: kirkkoherra Karl Fredrik Aejmelaeus
* 1832–1858: kirkkoherra Karl Aejmelaeus
* 1859–1882: kirkkoherra Anders Andelin
* 1884–1920: kirkkoherra Fredrik Rechardt
* 1920–1936: kirkkoherra Kustaa Emil Roine
* 1938–1952: kirkkoherra Arvi Immanuel Merikallio
* 1952–19XX: kirkkoherra Erkki Kaikkonen

## Lähteet
Tom Holland (ohjaaja)

**Thomas Lee Holland** (s. 11. heinäkuuta 1943 Poughkeepsie, New York, Yhdysvallat) on yhdysvaltalainen elokuvaohjaaja ja -käsikirjoittaja. Hänet tunnetaan parhaiten kauhuelokuvien tekijänä.

## Filmografia

### Elokuvat

### Televisiosarjat

## Lähteet
Thunor

**Thunor** on länsigermaaninen ukkosenjumala. Hänet tunnetaan myös nimillä **Þunor**, **Þor**, **þúr**, **Þonar**, **Thunaer** ja **Donar**. Thunoria on ilmeisesti palvottu muinaisina aikoina sekä Englannissa että manner-Euroopassa.

Thunorin nimi on peräisin protogermaanisesta sanasta *þonaroz* tai *þunraz*, joka tarkoittaa "ukkosta". Pohjoismaisessa mytologiassa hän esiintyy Thorina, Óðinnin ja Hlóðynin poikana. Vastaavasti ingvaeonien perinteen mukaan Thunor on Wodenin ja Hludanan poika, jota on joskus kutsuttu muinaisenglanniksi kirjoitetuissa teksteissä nimellä Latona (Leto). 

Thunarin kerrotaan ratsastaneen pilvien yllä vuohien vetämillä mahtavilla vaunuilla. Tästä myytistä saattaa olla peräisin muinaisenglannin termi *þunnorad* eli ukkosratsastus. Vanhassa germaanisessa kastevalassa Wodan, Saxnôte ja Thunaer mainitaan pakanallisiksi jumaliksi, joiden palvonnasta kristinuskoon kääntyvän oli luovuttava. 

Pronssikaudelta lähtien Thunor esitetään germaanisten kansojen ikonografiassa kirvestä tai vasaraa heiluttavana hahmona. Jumalan ase on saattanut olla alun perin kaksiteräinen kirves tai jopa heitettävä kivenjärkäle. Kansainvaellusten aikaan ase vakiintui sotavasaraksi, joka symboloi salamaa ja sitä seurannutta ukkosenjylinää. 

Thunorille, kuten useille germaanisille jumalille pyhitettiin puita tai kokonaisia metsiköitä tai niittyjä. Thunar ei ole vain myrskyjen ja salamoiden takana oleva voima, vaan vastasi myös elämää antavasta sateesta. Pappi ja historiankirjoittaja Adam Bremeniläinen kertoo 1100-luvulla ilmestyneessä teoksessaan *Hampurin piispojen historia* Thorista/Thunarista seuraavasti:
"Thor, sanotaan, hallitsee ilmaa, joka hallitsee ukkosta ja salamoita, tuulia ja sateita, hyvää säätä ja satoa."

## Lähteet
Suomussalmen seurakunta

**Suomussalmen seurakunta** on Suomussalmella Kainuussa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Kajaanin rovastikuntaan. Seurakunnan kirkkoherra on Tatu Ryyti.

## Herätysliikkeet
Sotkamon seurakunta kuuluu Kainuulle tyypilliseen herännäisvaikutteiseen alueeseen. Erillisenä liikkeenä herännäisyys ei ole kuitenkaan Suomussalmella erityisen voimakas.

## Papisto
Seuraavat henkilöt ovat toimineet Suomussalmen seurakunnan kirkkoherroina:

* 1870–1875: kirkkoherra Emanuel Snellman
* 1879–1915: kirkkoherra August Benjamin Calamnius
* 1916–1917: kirkkoherra Filip Nordlund
* 1917–1935: kirkkoherra Toivo Aapeli Janhonen
* 1935–1970: kirkkoherra Lauri Ferdinand Säippä
* 1970–1980: kirkkoherra Aarne Johannes Kyllönen
* 1980–: kirkkoherra Pertti Juhani Voutilainen

## Lähteet
Enon seurakunta

**Enon seurakunta** on Joensuun Enossa, Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherra on Kati Peltola. Joensuun seurakuntayhtymään kuuluvat lisäksi myös Joensuun seurakunta, Pielisensuun seurakunta, Pyhäselän seurakunta, Rantakylän seurakunta ja Vaara-Karjalan seurakunta.

## Kirkot

* Enon kirkko

## Kirkkoherrat

* Armi Rautavuori 2004–2021
* Markku Koistinen (vt. kirkkoherra) 2021–2022
* Kati Peltola 2022–

## Lähteet
Amherst

**Amherst** tarkoittaa seuraavia:

## Sukunimenä
* Jeffery Amherst (1717–1797), brittiläinen upseeri
* William Amherst (1773–1857), brittiläinen diplomaatti

## Laivoja
* HMCS ''Amherst'', Kanadan kuninkaallisen laivaston Flower-luokan korvetti toisessa maailmansodassa.

## Katso myös
* Amherstin piirikunta, piirikunta Virginiassa Yhdysvalloissa
Pyhäselän seurakunta

**Pyhäselän seurakunta** on Joensuun Pyhäselällä Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan, Joensuun rovastikuntaan ja Joensuun seurakuntayhtymään. Joensuun seurakuntayhtymään kuuluvat lisäksi myös Enon seurakunta, Joensuun seurakunta, Pielisensuun seurakunta, Rantakylän seurakunta ja Vaara-Karjalan seurakunta.

## Kirkko

* Pyhäselän kirkko

## Kirkkoherrat

* Ville Ojala 2009–

## Lähteet
Ilomantsin seurakunta

**Ilomantsin seurakunta** on Ilomantsissa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan vt. kirkkoherra on Anne Angervo.

## Lähteet
Andrej Danko

**Andrej Danko** (s. 12. elokuuta 1974, Revúca, Tšekkoslovakia) on slovakialainen poliitikko, joka on toiminut Slovakian kansallisen neuvoston puhemiehenä 2016–2020 ja kansanedustajana 2016–2020 sekä uudestaan vuodesta 2023. Hän on Slovakian kansallispuolueen puheenjohtaja vuodesta 2012. 

## Ura
Danko syntyi nykyiseen Keski-Slovakiaan kuuluvassa Revúcan kaupungissa. Hän valmistui Bratislavan Comenius-yliopiston oikeustieteellisestä tiedekunnasta vuonna 1998. Hän läpäisi asianajotutkinnon vuonna 2003 

Vuosina 2006–2010 Danko toimi äärioikeistolaisen Slovakian kansallispuolueen (SNS) parlamenttiavustajana sekä oikeudellisena konsulttina. Hänet valittiin puolueen ensimmäiseksi varapuheenjohtajaksi 25. syyskuuta 2010 Ružomberokissa. Vuoden 2012 lokakuussa hän nousi sen puheenjohtajaksi, kun Ján Slota oli eronnut tehtävästä. Danko voitti äänestyksen selvästi, kun ainoastaan kolme kongressin osallistujaa ei kannattanut häntä.

Dankon johtama SNS palasi takaisin Slovakian kansalliseen neuvostoon vuoden 2016 vaaleissa. Se meni mukaan hallituskoalitioon yhdessä Smer-SD-, Most-Híd- sekä Sieť-puolueiden kanssa. Danko valittiin neuvoston puheenjohtajaksi 23. maaliskuuta. SNS jäi alle 5% äänikynyksen vuoden 2020 vaaliessa. 

Danko ja SNS nousivat takaisin parlamenttiin vuoden 2023 vaaleissa. Danko on allekirjoittanut hallitussopimuksen yhdessä Smerin Robert Ficon sekä Hlasin Peter Pellegrinin kanssa. 

## Yksityiselämä
Dankolla on kaksi poikaa ex-vaimonsa kanssa. Hän asuu Miloslavovissa lähellä Bratislavaa.

## Lähteet

## Aiheesta muualla
* Andrej Danko Slovakian kansallisneuvoston kotisivuilla
Kontiolahden seurakunta

**Kontiolahden seurakunta** on Kontiolahdella Pohjois-Karjalassa toimiva Suomen evankelis-luterilaisen kirkon seurakunta. Seurakunta on perustettu vuonna 1857. Itsenäisenä seurakuntana se aloitti toiminnan vuonna 1873, jolloin ensimmäinen kirkkoherran avoimeksi julistettu virka saatiin täytettyä. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherra on Jukka Reinikainen.

## Lähteet
Lieksan seurakunta

**Lieksan seurakunta** on Lieksassa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherra on Lea El Bardi. Vuonna 1639 perustettu Pielisjärven seurakunta ja vuonna 1948 perustettu Viekijärven seurakunta yhdistettiin vuonna 1999 Lieksan seurakunnaksi.

Vuoden 2025 lopussa Lieksan seurakuntaan kuului 6&nbsp;551 jäsentä, mikä oli noin 66,5 prosenttia Lieksan väestöstä. Seurakunnan jäsenmäärä on ollut 2000-luvulla melko jyrkässä laskussa.

## Kirkot
Lieksan seurakunnalla on käytössä neljä kirkkoa
* Kolin kirkko
* Lieksan kirkko 
* Nurmijärven seurakuntatalo (ent. Jongunjoen rajaseutukirkko)
* Viekijärven kirkko
## Lähteet